stanford-oval/wikipedia huggingface dataset:
שרי שביט
לקריאה נוספת

יוסף אורן. "איזה אלוהים את ברוריה?" נוסח מורחב של ביקורתו באתר אימגו נדפס בספרו: השאננות לציון בסיפורת הישראלית (ראשון לציון: יחד, תש"ע 2010), עמ' 139–149 (על "ברוריה הפקות").
יובל אביבי, "בודהה קרישנה פיצה קולה", Time Out תל אביב, גיליון 495, 24 באפריל עד 3 במאי 2012, עמ' 134. (על "הכל זריז")
אסף גולן, "לוקחים את הזמן" מוצ"ש (מצורף ל'מקור ראשון'), גיליון 63, 29 ביוני 2012, עמ' 55. (על "הכל זריז")
הערות שוליים

↑  nelly618, A Sarai Shavit il Premio Speciale della XXIV Edizione, ADEI WIZO, ‏2024-02-13 (באיטלקית)
↑  שרי שביט, פרק מהספר "כישרון דיבור", באתר הארץ, 30 ביוני 2022
↑  שוברים שורה עם שרי שביט - YouTube, באתר www.youtube.com
↑  הספרנית - עם המשוררת והסופרת שרי שביט
↑  סדנאות הבית – בית הספר לכתיבה של אשכול נבו ואורית גידלי » המנחים
↑  שרי שביט, באתר library.osu.edu
↑  tabletmag_Sarai Shavit, www.tabletmag.com
↑  Urgent Voices: Hebrew Poets, Jewish Renaissance, ‏2024-03-12 (באנגלית אמריקאית)
↑  Sarai Shavit, la forza nella fragilità delle parole di pace, il manifesto, ‏2023-10-16 (באיטלקית)
↑  כתבת שער, Time Out תל אביב, 6 בספטמבר 2012.
↑  ריקי כהן, בקצה הילדות ניצב המוות, בבלוג "הספרנים" של הספרייה הלאומית, מאי 2021
↑  admin_office, כשרון דיבור, באתר אחוזת בית, ‏2022-05-01
↑  בכל סרלואי, ״כאב מרחקים״: אינו מתרפק על העבר אלא מפרק אותו, באתר מקור ראשון, ‏02/05/2021
↑    אלי הירש, פני יתומים, באתר "ידיעות אחרונות", 3 במאי 2021
| --- | --- |
בקרת זהויות :  NLI: 987007310969405171  BnF: cb161135710 (data)  GND: 1276287119  ISNI: 0000 0000 6669 136X  LCCN: no2009045996  VIAF: 83636745   WorldCat (עם VIAF): 83636745
פומפיי (סרט)

| --- | --- |

 בימוי:  פול וו. אס. אנדרסון 
 הופק בידי:  פול וו. אס. אנדרסון 
 תסריט:  ג'נט סקוט באטשלר, לי באטשלר, Michael Robert Johnson 
 שחקנים ראשיים:  קיט הרינגטון דלמאר אבוזיד קורי גראהם סשה רויז ג'ו פינג Emmanuel Kabongo קארי-אן מוס ג'סיקה לוקאס אדוואלה אקינואויה-אגבאג'ה קיפר סאת'רלנד אמילי בראונינג Janine Theriault ג'ארד האריס Alain Moussi 
 מוזיקה:  קלינטון שורטר 
 צילום:  גלן מק'פירסון 
 מדינה:  גרמניה, קנדה, ארצות הברית 
 חברת הפקה:  Constantin Film 
 חברה מפיצה:  ProVideo, 01 Distribution, נטפליקס 
 שיטת הפצה:  וידאו על פי דרישה 
 הקרנת בכורה:  20 בפברואר 2014 
 משך הקרנה:  102 דק' 
 שפת הסרט:  אנגלית 
 סוגה:  סרט פעולה, סרט דרמה, סרט הרפתקאות, סרט אסונות, סרט חרבות וסנדלים 
 מקום התרחשות:  איטליה 
 הכנסות באתר מוג'ו:   pompeii
 pompeii-film.de
 דף הסרט ב־IMDb
 
פומפיי (באנגלית: Pompeii) הוא סרט דרמה-היסטורי ופעולה משנת 2014 בבימויו של פול אנדרסון ובכיכובם של קיט הרינגטון, אמילי בראונינג, קיפר סאת'רלנד, וג'ארד האריס. הסרט מתרחש בשנת 79 לספירה ומתאר את סיפורם של תושבי העיר פומפיי במהלך התפרצותו ההרסנית של הר הגעש וזוב, שגרם לחורבנה של העיר ולמותם של אלפים מתושביה. במרכז העלילה עומד לוחם עבדים שנאבק על חירותו ואהבתו מול רקע של אסון טבע מתקרב.
הסרט הוקרן לראשונה בצרפת, בלגיה ורוסיה ב-19 בפברואר 2014 ולמחרת בארגנטינה, יוון, הונגריה, איטליה ואחר כך בארצות הברית וקנדה ב-21 בפברואר 2014. הסרט הכניס 117.8 מיליון דולר מול תקציב של כ-90 מיליון דולר.
תקציר העלילה

הסרט מתמקד בסיפורו של מילו (קיט הרינגטון), עבד גלדיאטור שנלכד בילדותו בעקבות הריסת כפרו על ידי הצבא הרומי. מילו מתאהב בקאסיה (אמילי בראונינג), בתו של סוחר עשיר, שמחזירה לו אהבה. עם זאת, היא מאורסת בכפייה לסנאטור קורבוס (קיפר סאת'רלנד), אותו רומי שאחראי לחורבן כפרו של מילו. כל זאת מתרחש במקביל לאירועים המובילים להתפרצותו של הר הגעש וזוב, שמאיים להשמיד את העיר פומפיי. במהלך האירועים האסוניים, מילו נאבק על חירותו ועל חייו, בניסיון להציל את קאסיה מאסון הטבע ומהסכנות האנושיות.
צוות השחקנים והדמויות

קיט הרינגטון בתפקיד מילו – גלדיאטור עבד שנלחם על חירותו ואהבתו.
אמילי בראונינג בתפקיד קאסיה – בתו של סוחר עשיר מאורסה בכפייה לסנאטור רומי.
קיפר סאת'רלנד בתפקיד סנאטור קורבוס – אנטגוניסט רומי האחראי על חורבן כפרו של מילו.
ג'ארד האריס בתפקיד לוקרטיוס – אביה של קאסיה.
קרי-אן מוס בתפקיד אורליוס – אמה של קאסיה.
ג'סיקה לוקאס בתפקיד אריאדנה.
ביקורות

הסרט "פומפיי" קיבל ביקורות מעורבות עד שליליות מהמבקרים. המבקרים שיבחו את האפקטים הוויזואליים המרשימים ואת סצנות הפעולה, אך מתחו ביקורת על העלילה והדמויות, שנחשבו לשטחיות וקלישאתיות. הסרט זכה לציון של 27% באתר Rotten Tomatoes, המבוסס על מעל 120 ביקורות, וציון של 39 מתוך 100 באתר Metacritic, מה שמעיד על ביקורות שליליות בעיקרן.
הערות שוליים

↑  Schaefer, Sandy (18 בספטמבר 2012). "Paul W.S. Anderson To Helm 'Pompeii'". screenrant. נבדק ב-27 בפברואר 2014. {{cite web}}:  (עזרה)
↑  McClintock, Pamela (9 באפריל 2013). "Paul W.S. Anderson's 'Pompeii' Will Flow Into Theaters in February 2014". The Hollywood Reporter. {{cite web}}:  (עזרה)
↑  "Pompeii to release worldwide including India on February 21". Biharprabha News. IANS. נבדק ב-5 בפברואר 2014. {{cite news}}:  (עזרה)
מריו סוארס

מריו סוארס מאטה (בספרדית: Mario Suárez Mata; נולד ב-24 בפברואר 1987) הוא כדורגלן עבר ספרדי ששיחק בעמדת הקשר ההגנתי. לזכותו 3 הופעות במדי בנבחרת ספרד.
קריירת מועדונים

סוארס נולד באלקובנדס שבקהילה האוטונומית מדריד. בגיל 12 הוא החל לשחק במחלקת הנוער של אתלטיקו מדריד. סוארס שיחק בקבוצת המילואים אתלטיקו מדריד ב' בין השנים 2004 ו-2006. הוא הופיע לראשונה בקבוצה הבוגרת של אתלטיקו ב-6 בנובמבר 2005, כאשר נכנס כמחליף בדקות הסיום של משחק התיקו עם סביליה, שהסתיים ללא שערים. במהלך עונה זו הופיע בעוד שלושה משחקים.
בעונות 2006/2007 ו-2007/2008 הושאל סוארס לקבוצות הליגה הספרדית השנייה ריאל ואיאדוליד וסלטה ויגו, בהתאמה. בתקופתו בוויאדוליד סייע לקבוצה לעלות ללה ליגה, כאשר היא סיימה במקום הראשון בטבלה. באוגוסט 2008 נרכש סוארס על ידי מיורקה מהליגה הספרדית הראשונה, וחתם בקבוצה על חוזה לארבע שנים. בחוזהו נכלל סעיף רכישה בחזרה של השחקן על ידי אתלטיקו.
סוארס השתלב במיורקה והיה שחקן הרכב בקבוצה. בעונתו השנייה במיורקה כבש חמישה שערי ליגה ב-34 הופעות, וסייע לקבוצה לסיים במקום החמישי בליגה. בעקבות הופעותיו המוצלחות של סוארס הוא נרכש בחזרה על ידי אתלטיקו מדריד.
בעונה הראשונה של סוארס בתקופה השנייה במדי אתלטיקו הופיע ב-35 משחקים, בהם כבש שני שערים. הוא כבש את שער הבכורה שלו עבור אתלטיקו ב-10 באפריל 2011, בניצחון הביתי 0–3 על ריאל סוסיאדד. בעונה הבאה סייע לאתלטיקו לזכות בליגה האירופית, בכך ששיחק 14 משחקים במסגרת המפעל בעונה זו, כולל במשחק הגמר מול אתלטיק בילבאו. בנוסף, הוא זכה עם אתלטיקו גם באליפות ספרד ובגביע המלך הספרדי.
ב-20 ביולי 2015 חתם בפיורנטינה האיטלקית. לאחר שלא קיבל דקות רבות בקבוצה האיטלקית, ב-30 בינואר 2016 חתם בווטפורד האנגלית לארבע וחצי שנים. ב-16 באוגוסט 2016 הושאל לולנסיה. ב-11 ביולי 2017 חתם בגוויג'ואו ז'יצ'נג הסינית. ב-31 בינואר 2019 חתם בראיו ואיקאנו עד לסוף העונה.
נבחרת ספרד

בשנת 2006 זכה סוארס עם נבחרת ספרד עד גיל 19 באליפות אירופה עד גיל 19. שנה לאחר מכן השתתף עם ספרד עד גיל 20 בגביע העולם עד גיל 20. הוא כבש את שערו היחיד בטורניר מבעיטת עונשין בניצחון 1–2 על זמביה. שנתיים אחרי הוא השתתף עם נבחרת ספרד עד גיל 21 באליפות אירופה עד גיל 21.
סוארס ערך את הופעת הבכורה שלו במדי נבחרת ספרד הבוגרת ב-6 בפברואר 2013, במשחק הידידות, נגד אורוגוואי. המשחק, שנערך בדוחה, בירת קטר, הסתיים בניצחון 1–3 לספרד.
תארים

אליפות ספרד: 2013/2014
גביע המלך הספרדי: 2012/2013
הסופר קאפ הספרדי: 2014
הליגה האירופית: 2011/2012
הסופר קאפ האירופי: 2010, 2012
אליפות אירופה עד גיל 19: 2006
מטאו ריוולטה

שמאל: מטאו ריוולטה, לאסלו צ'ה, ניקיטה קונובלוב על דוכן המנצחים במשחה ל-100 מטר פרפר, נתניה 2015
מטאו ריוולטה (באיטלקית: Matteo Rivolta נולד ב-16 בנובמבר 1991) הוא שחיין איטלקי. אלוף העולם בבריכת 25 מטר (אבו דאבי 2021), אלוף אירופה בבריכת 25 מטר (קופנהגן 2017) ובעל מדליית ארד מאליפות אירופה (דברצן 2012), במשחה ל-100 מטר פרפר.
ביוגרפיה

ריוולטה נולד במילאנו.
ביוגרפיה > אלוף אירופה

באליפות אירופה בשחייה שנערכה בדברצן, הונגריה במאי 2012 זכה ריוולטה בשתי מדליות, זהב וארד. מדליית זהב, במשחה שליחים 4x100 מטר מעורב ביחד עם מירקו די טורה, פביו סקוצולי ופיליפו מאניני בשיא איטליה חדש של 3:32.80 דקות, לפני גרמניה (3:34.41 דקות) והונגריה (3:34.57 דקות) ומדליית ארד, במשחה ל-100 מטר פרפר בתוצאה של 52.40 שניות ומילוראד צ'אביץ' סרביה (51.45 שניות) ולאסלו צ'ה הונגריה (51.77 שניות).
באולימפיאדת לונדון (2012) סיים מטאו במקום 22 במשחה ל-100 מטר פרפר בתוצאה של 52.50 שניות ובמקום 14 במשחה שליחים 4x100 מטר מעורב.
ביוגרפיה > 2013

באליפות העולם שנערכה בברצלונה ספרד ביולי 2013 סיים ריוולטה במקום שישי במשחה שליחים 4x100 מטר מעורב בתוצאה של 3:34.06 דקות, במקום שביעי במשחה ל-100 מטר פרפר בתוצאה של 51.65 שניות, בשלב חצי הגמר הוא קבע שיא אישי חדש של 51.64 שניות ובמקום 18 במשחה ל-50 מטר פרפר בתוצאה של 23.65 שניות.
ביוגרפיה > 2014

באליפות אירופה שנערכה בברלין גרמניה במרץ 2014 סיים ריוולטה במקום עשירי במשחה שליחים 4x100 מטר מעורב בתוצאה של 3:39.94 דקות ובמקום 14 במשחה ל-100 מטר פרפר 52.62 שניות.
באליפות העולם (בריכת 25 מטר) שנערכה בדוחא, קטר בדצמבר אותה שנה סיים ריוולטה במקום שישי במשחה שליחים 4x50 מטר מעורב בתוצאה של 1:32.68 דקות, במקום תשיעי במשחה שליחים 4x100 מטר מעורב בתוצאה של 3:27.05 דקות, במקום 25 במשחה ל-100 מטר פרפר בתוצאה של 51.73 שניות ובמקום 31 במשחה ל-50 מטר פרפר בתוצאה של 23.50 שניות.
ביוגרפיה > 2015

באליפות העולם שנערכה בקאזאן, רוסיה באוגוסט 2015 סיים ריוולטה במקום 10 במשחה ל-100 מטר פרפר בתוצאה של 51.64 שניות ובמקום תשיעי במשחה שליחים 4x100 מטר מעורב בתוצאה של 3:34.59 דקות.
באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכה ריוולטה בשתי מדליות, זהב וכסף. מדליית זהב, במשחה שליחים 4x50 מטר מעורב בשיא אליפות חדש של 1:31.71 דקות, לפני רוסיה (1:32.17 דקות) ובלארוס (1:33.21 דקות), כשחיין שלישי הוא קבע במשחה הפרפר ב"זינוק שליחים" תוצאה של 22.19 שניות. מדליית כסף, במשחה ל-100 מטר פרפר בתוצאה של 49.70 שניות, אחרי לאסלו צ'ה מהונגריה שקבע תוצאה של 49.33 שניות, ולפני ניקיטה קונובלוב מרוסיה (50.28 שניות). בשלב חצי הגמר הוא קבע שיא אישי חדש של 49.55 שניות ועלה ראשון לגמר.
ביוגרפיה > 2021 > אלוף עולם (בריכת 25 מטר)

באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר 2021 הוא זכה במדליית זהב במשחה ל-100 מטר פרפר בתוצאה של 48.87 שניות, לפני צ'אד לה קלו מדרום אפריקה (49.04 שניות) ואנדריי מינקוב מרוסיה (49.21 שניות).
שיאים אישיים > בריכה אולימפית

50 מטר פרפר: 23.65 שניות (2013)
100 מטר פרפר: 51.54 שניות (2016)
שיאים אישיים > בריכת 25 מטר

50 מטר פרפר: 22.14 שניות (2021)
100 מטר פרפר: 48.64 שניות (2021)
איליה חארון

איליה חארון (באנגלית: Ilya Kharun; נולד ב-7 בפברואר 2005) הוא שחיין קנדי, סגן אלוף עולם בבריכת 25 מטר (מלבורן 2022) במשחה ל-100 מטר פרפר.
ביוגרפיה > 2022 > סגן אלוף עולם בבריכת 25 מטר

באליפות העולם בבריכת 25 מטר שנערכה בדצמבר במלבורן שבאוסטרליה זכה במדליית כסף במשחה ל-100 מטר פרפר, בשיא עולם לנוער ושיא קנדה חדש של 49.03 שניות, אחרי צ'אד לה קלו מדרום אפריקה (48.59 שניות) ולפני מריוס קוש מגרמניה (49.12 שניות). הוא שבר את שיא קנדה כבר בשלב המוקדמות של המשחה בתוצאה של 49.66 שניות, ושבר אותו פעם נוספת בשלב חצי הגמר בתוצאה של 49.65 שניות. בנוסף, זכה במדליית ארד במשחה שליחים 4x50 מטר מעורב משולב יחד עם קיילי מאס, חאבייר אסבדו ומרגרט מקניל בשיא קנדה חדש של 1:36.93 דקות, אחרי ארצות הברית (1:35.15 דקות) ואיטליה (1:36.01 דקות). במשחה ל-50 מטר פרפר קבע שיא עולם לנוער ושיא קנדה חדש של 22.28 שניות, לאחר שבשלב המוקדמות של המשחה שבר את שני השיאים הללו בתוצאה של 22.32 שניות. כמו-כן, סיים במקום שמיני במשחה ל-200 מטר חזה בשיא קנדה חדש של 1:52.21 דקות, לאחר ששבר את השיא כבר בשלב המוקדמות בתוצאה של 1:50.86 דקות. סיים במקום חמישי במשחה שליחים 4x100 מטר חופשי בשיא קנדה חדש של 3:07.10 דקות, במקום שישי במשחה שליחים 4x100 מטר מעורב בתוצאה של 3:23.44 דקות, ובמקום שביעי במשחה שליחים 4x200 מטר חופשי בתוצאה של 6:56.02 דקות.
ביוגרפיה > 2023

באליפות העולם שנערכה ביולי בפוקואוקה שביפן סיים במקום חמישי במשחה ל-200 מטר פרפר בשיא קנדה חדש של 1:53.82 דקות, לאחר ששבר את שיא קנדה כבר בשלב חצי הגמר בתוצאה של 1:54.28 דקות. בנוסף, סיים במקום תשיעי במשחה ל-100 מטר פרפר בתוצאה של 51.22 שניות, ובמקום 14 במשחה ל-50 מטר פרפר, כשהוא משווה פעמיים את שיא קנדה שעמד על 23.27 שניות.
שיאים אישיים > בריכה אולימפית

50 מטר פרפר: 23.27 שניות (2023)
100 מטר פרפר: 51.22 שניות (2023)
200 מטר פרפר: 1:53.82 דקות (2022), שיא קנדה
שיאים אישיים > בריכת 25 מטר

50 מטר פרפר: 22.28 שניות (2022), שיא עולם לנוער, ושיא קנדה
100 מטר פרפר: 49.03. שניות (2022), שיא עולם לנוער ושיא קנדה
200 מטר פרפר: 1:50.86 דקות (2022), שיא קנדה
חייו האישיים

חארון נולד במונטריאול בשנת 2005 לזוג הורים אקרובטים חברי הסירק דו סוליי. לאחר מכן המשפחה עברה להתגורר בלאס וגאס. המשפחה חשבה שהוא יהיה זכאי להתחרות עבור ארצות הברית בשחייה, אך מכיוון שהחזיק רק בדרכון קנדי נקבע כי הוא יצטרך להתחרות עבור המדינה בה נולד.
הערות שוליים

↑  Matthew De George-Senior Writer, Ilya Kharun Has a Canadian Premiere at Worlds to Flip For, Swimming World News, ‏2022-12-19 (באנגלית אמריקאית)
↑  Braden Keith, Ilya Kharun Removed from Junior Pan Pacs Team Among Citizenship Confusion, SwimSwam, ‏2022-08-02 (באנגלית אמריקאית)
מאיר חדש

| --- | --- |

 לידה:  19 בפברואר 1898 כ"ז בשבט ה'תרנ"ח
 פטירה:  6 בינואר 1989 (בגיל 90) כ"ט בטבת ה'תשמ"ט
 מקום קבורה:  בית הקברות היהודי בהר הזיתים 
 השכלה:  ישיבת חברון כנסת ישראל 
 תקופת הפעילות:  ? – 6 בינואר 1989 
 רבותיו:  הסבא מסלבודקא
 צאצאים:  משה מרדכי חדש  שולמית אזרחי 
 חתנים:  הרב ברוך מרדכי אזרחי
 
הרב מאיר חדש (כ"ז בשבט ה'תרנ"ח, 19 בפברואר 1898 - כ"ט בטבת ה'תשמ"ט, 6 בינואר 1989) היה משגיח ישיבת חברון במשך למעלה מיובל ושימש כמשגיח בישיבות עטרת ישראל ואור אלחנן, ובלט בקרב אישי תנועת המוסר.
קורות חיים

נולד בעיירה פאריץ' שבפלך מינסק שבתחום המושב של האימפריה הרוסית (כיום בלארוס) לרב בן-ציון ומחלה חדש. בגיל 11 החל ללמוד בישיבה לצעירים בשקלוב בראשה עמד באותה עת הרב פסח פרוסקין, לאחר שנתיים נכנס ללמוד בישיבת סלבודקה והפך לתלמידו המובהק של "הסבא מסלבודקה", הרב נתן צבי פינקל, שאת שיחותיו אף ערך ופרסם בספר "אור הצפון". היה מקורב למשגיח הישיבה, הרב אברהם גרודזינסקי שהשפיע רבות על אישיותו.
בגיל 16 עבר אביו לארצות הברית במטרה להביא לשם את שאר בני משפחתו אך מלחמת העולם הראשונה שפרצה אז הפרידה ביניהם, לאחר תקופה נפטרה אמו בפתאומיות ועל כתפיו נפל עֻלָּם של אחיו ואחותו. בזמן המלחמה הועמד בפני כיתת יורים רוסית לאחר שנתפס ללא תעודות, אך ניצל בנס.
בשנת ה'תרפ"ו עלה לארץ ישראל ובחודש תמוז באותה שנה הצטרף לקבוצת הבחורים שפתחה את סניף הישיבה בעיר חברון. על אף היותו צעיר, הורשה להיכנס לשיחותיו של "הסבא מסלובודקה". במאורעות תרפ"ט (1929) ניצל בנס כשהוא שוכב מתחת לגופות חבריו. בשנות השלושים, לאחר פטירת המשגיח הרב יהודה לייב חסמן בשנת ה'תרצ"ו, התמנה כמשגיח בישיבה.
בשנותיו האחרונות כיהן גם כמשגיח בישיבת "עטרת ישראל" שהוקמה על ידי חתנו הרב ברוך מרדכי אזרחי, וכן בישיבת "אור אלחנן" שהקים בנו הרב משה מרדכי חדש, כמו כן מסר שיחות בישיבת תפארת התורה.
הרב חדש נפטר בכ"ט בטבת ה'תשמ"ט ונטמן בחלקת ישיבת חברון בבית הקברות בהר הזיתים.
בנו, הרב משה מרדכי חדש הקים לזכרו את ישיבת "כנסת מאיר" בראשון לציון. על שמו רחוב "הרב מאיר חדש" בשכונת רמת שלמה, ושכונת "רמת מאיר" במודיעין עילית.
מתלמידיו

חתנו הרב ברוך מרדכי אזרחי, ראש ישיבת עטרת ישראל.
הרב אחיקם שבח, ראש ישיבת אור אלחנן לצעירים בטבריה ("ישיבת טבריא").
הרב ישעיהו הדרי, שהיה ראש ישיבת הכותל.
הרב יעקב בצלאל זולטי, רבה של ירושלים[דרושה הבהרה].
הרב יצחק חיים פרץ, יו"ר ש"ס ושר הפנים לשעבר ורבה של רעננה.
ח"כ לשעבר הרב אברהם רביץ.
הרב ישעיהו הדר גלזמן, מראשי ישיבת עטרת ישראל.
הרב דוד אברהם, ראש ישיבת בנין אב בירושלים.
הרב יעקב יוסף אוירבך, רבה של רמת חן.
הרב צבי צביאלי, מראשי כולל נחלת משה.
הרב יונה דברת, לשעבר רב היישוב מבוא חורון.
הרב זמיר כהן ראש ישיבת אבני נזר, ויו"ר ארגון הדברות.
הרב יעקב בנבנישתי ר"מ בישיבת רכסים.
הרב מתתיהו שטרן, מנהלה הרוחני של ישיבת נתיבות חכמה (וולפסון) בית וגן, ירושלים.
הרב צבי דיאמנט, מנהל רוחני בישיבת אור ישראל.
הרב שמעון פוחוביץ' מנהל רוחני בישיבת בית מתתיהו.
ספרי מאמריו ושיחותיו

לאחר פטירתו כונסו מאמריו ושיחותיו על ידי תלמידיו, ועד כה יצאו כמה ספרים:
אור חדש, תשמ"ט
מאורות, תשמ"ט
קובץ שיחות וועדים, תשמ"ט
קונטרס פורים: קובץ שיחות וועדים, תש"נ
תלמידיו של אברהם אבינו - קונטרס הדרכה לתלמיד בראשית דרכו בישיבה, תשנ"ד
מאיר נתיבות, תשנ"ד
אור מאיר, תשס"א
אור עולם: פורים, תשס"ט
אור עולם: חנוכה, תש"ע
לקריאה נוספת

שולמית אזרחי, המשגיח - הגביע שעלה על גדותיו, הוצאת פלדהיים, 2001
הערות שוליים

↑  מאחורי הקלעים של ישיבת סלובודקה בחברון תרפ"ד – תרפ"ה, עבודת מחקר מאת תרצה יעקבסון, האתר של היישוב היהודי בחברון.
↑  עד שבחברון, עמ' 56.
↑  אתר עיריית ירושלים
| רבני ישיבת חברון כנסת ישראל |
| --- | --- | --- |
| ראשי הישיבה בהווה | הרב דוד כהן • הרב שלמה כץ • הרב משה מרדכי פרבשטין • הרב יוסף חברוני |  |
| משגיחים בהווה | הרב חיים יצחק קפלן |  |
| ראשי ישיבה שנפטרו | הרב משה מרדכי אפשטיין • הרב יחזקאל סרנא • הרב משה חברוני • הרב אהרן כהן • הרב שמחה זיסל ברוידא • הרב אברהם פרבשטין |  |
| משגיחים שנפטרו | הרב נתן צבי פינקל (הסבא מסלבודקא) • הרב יהודה לייב חסמן • הרב אברהם נח פאלי • הרב מאיר חדש • הרב צבי הירש פאלי • הרב אברהם סלומון |  |
| רבנים בולטים בישיבה שנפטרו | הרב אהרן יפה'ן • הרב משה פינקל  • הרב נחמן טוקר |  |
| רבנים שעזבו | הרב ברוך מרדכי אזרחי • הרב הלל זקס • הרב חיים סרנא • הרב רפאל שמואלביץ • הרב שלמה פאליי |  |
| --- | --- |
בקרת זהויות :  NLI: 987007297427605171  ISNI: 0000 0001 1818 5152  LCCN: nr91010003  VIAF: 169184478   WorldCat (עם VIAF): 169184478 
הרב חדש (משמאל) בעת ייסוד מפעל הש"ס העולמי
כפיר עטיה

| --- | --- |

 לידה:  דצמבר 1983 (בן 41) חולון, ישראל 
 מוקד פעילות:  ישראל 
 סוגה:  מוזיקה מזרחית 
 שפה מועדפת:  עברית 
 
כפיר עטיה (נולד ב-1984) זמר ישראלי שהגיע לתודעת חובבי המוזיקה המזרחית בזכות הסינגל "סוזי תזוזי".
קריירה

עטיה גדל וחי בחולון. בילדותו שיחק כדורגל אך תמיד חלם להיות זמר. הוא כותב בעצמו את מילות חלק משיריו.
בימים אלו מופיע במועדוני המזרחית. לעטיה שני אלבומים -"סוזי תזוזי" ו"הראש נדלק" שכוללים את הלהיטים "אין לי שקל בכיסים", "קחי לך איזה פראייר" והדואט "מצטער שהתאהבת" עם הזמר שרון זריהן.
בשנת 2018, הוציא הראפר דודו פארוק את השיר "כולם על העין", בוא הכניס אזכור בתחילת השיר לשורה אחת מין אחד השירים של עטיה "לא יכול לישון".
האזכור היה: "תביא לה תקפיץ לה טקילה" אשר מופיעה מספר פעמים בשירו של עטיה.
אלבומים

2006 - סוזי תזוזי
2007 - הראש נדלק, חברת תקליטים: NMC Recordings
2022-  המים של הרב
יוסף זונדל הוטנר

| --- | --- |

הרב יוסף זונדל הוטנר
 לידה:  1846 תר"ו 
 פטירה:  1919 (בגיל 73 בערך) כ"ז בשבט תרע"ט 
 מקום פעילות:  איישישוק - ליטא
 תקופת הפעילות:  ?–1919 
 השתייכות:  מתנגדים 
 רבותיו:  הנצי"ב מוולוז'ין
 תלמידיו:  הרב אברהם קלמנוביץ', הרב מרדכי דב איידלברג
 חיבוריו:  ביכורי יוסף, חבל יוסף ועוד
 צאצאים:  נפתלי מנחם הוטנר 
 
הרב יוֹסֵף זוּנְדְל הוּטְנֶר (ידוע בכינויו: ר' זונדל איישישוקר; תר"ו, 1846 - כ"ז בשבט תרע"ט, 1919) היה רבה של איישישוק שבליטא.
קורות חייו

נולד וגדל בדווינסק (אז באימפריה הרוסית; כיום בלטביה) לרב חיים הוטנר מביאליסטוק. למד בישיבת וולוז'ין והיה מתלמידיו של הנצי"ב מוולוז'ין, שהיה קרוב משפחתו.
נישא בראשונה בשנות ה-60 של המאה ה-19. בשנת תר"ל (1870) מתה אשתו, ובאותה שנה נישא בשנית להנדל, בת ר' אריה לייב קרצ'מר מביאליסטוק. לאחר נישואיו התגורר בביאליסטוק ולמד שם עם הרב מאיר שמחה הכהן. ראשי קהילת דווינסק הציעו לרב הוטנר את כהונת הרבנות בעירם, אולם הוא סירב באמרו שהדבר יגרום לו לביטול תורה. לבסוף נבחר הרב מאיר שמחה כהן לרבה של דווינסק.
לימים נענה הרב יוסף זונדל לקבל עליו את עול הרבנות. בשנת תרמ"א (1881) התמנה כרב בעיר דרטשין, הסמוכה לסלונים, וכיהן בה שש עשרה שנה. בשנת תרנ"ז (1897) עבר לשמש כרבה של איישישוק שבפלך וילנה, שם כיהן במשך 22 שנה, עד לפטירתו בשנת תרע"ט. במלחמת העולם הראשונה התקרבה החזית לאיישישוק ורבים מבני העיר נמלטו מן האזור, אך הרב יוסף זונדל נשאר עם היהודים שנותרו במקום.
חיבר מספר ספרים על סוגיות התלמוד וכן על ארבעת חלקי השולחן ערוך.
נודע גם כצדיק ויהודים מליטא נהגו לנסוע להתברך מפיו. רבי מרדכי מאושמינא, שנחשב 'בעל מופת' ושימש גם הוא ככתובת לקבלת ברכות, היה שולח את הפונים אליו לרב הוטנר. כך נהג גם החפץ חיים אשר החשיב עצמו כתלמידו ואף נהג לבקש את ברכתו. כשהוציא את ספרו "ליקוטי הלכות" נטל החפץ חיים הסכמה מהרב הוטנר.
ספריו

ביכורי יוסף – על סוגיות התלמוד. הספר יצא לאור מחדש בישראל עם הוספות מכתב ידו, ופרקים לתולדות חייו ובני משפחתו בשנת 2015.
ארבעה ספרים על ארבעת חלקי שולחן ערוך, שנקראו בשם כללי חבל יוסף:
גנזי חיים - על שולחן ערוך אורח חיים
אולם המשפט - על שולחן ערוך חושן משפט
חדרי דעה – על שולחן ערוך יורה דעה
חוק העזרה על הלכות גיטין משולחן ערוך אבן העזר
מתלמידיו

הרב אברהם קלמנוביץ' אב"ד טיקטין וראש ישיבת מיר בארצות הברית.
הרב מרדכי דוב איידלברג אב"ד פלאצק
לקריאה נוספת

הרב יהושע הוטנר, מבוא לספר אולם המשפט, ירושלים, תשל"א
הערות שוליים

↑  פטירתו של רב חשוב, הצפירה, 10 ביולי 1927, עמ' 4
| --- | --- |
בקרת זהויות :  NLI: 987007511886905171  LCCN: nr91043242  VIAF: 46621450   WorldCat (עם VIAF): 46621450
נפתלי מנחם הוטנר

| --- | --- |
אין תמונה חופשית
 לידה:  1878 
 פטירה:  נובמבר 1935 (בגיל 57 בערך) 
 תקופת הפעילות:  ? – נובמבר 1935 
 אב:  יוסף זונדל הוטנר 
 
הרב נפתלי מנחם (הערץ מנדל) הוטנר (ה'תרל"ח, 1878 - כ"ה בחשוון ה'תרצ"ה, 1935) היה מרבני העיר איישישוק, בנו של רבי יוסף זונדל הוטנר.
תולדותיו

נולד בביאליסטוק לרב יוסף זונדל הוטנר ולרבנית הנדל. בצעירותו למד בכולל קדשים מיסודו של החפץ חיים, שם למד יחד עם הרב אלחנן וסרמן. נישא לקריינה גולדה בת הרב צבי חיים
אפשטיין, רבה של באקשט, אחותו הצעירה של הרב משה מרדכי אפשטיין, ראש ישיבות
סלבודקה וחברון. לאחר נישואיו התמנה כרב בעיירה טלושטש, באזור ורשה, אשר רוב תושביה היו חסידים. בהוראת אביו התפטר מרבנותו כעבור תקופה קצרה ושב לאיישישוק. מאז שימש את אביו וסייע לו בענייני הרבנות.
מאבק הרבנות באיישישוק

עם פטירת אביו רבי יוסף זונדל, בשנת תרע"ט, היה מובן כי בנו נפתלי מנחם ימלא את מקומו ברבנות איישישוק, וכך התקיים הלכה למעשה בשנים הראשונות אחר כך. אלא שאז אירע מקרה שהביא לעזיבתו את הרבנות. לראש הקהל בעיירה היה דין תורה עם אחד מאנשי הקהילה, ואז פנה ראש הקהל אל הרב הצעיר והזהירו כי עליו לזכותו במשפטו, ולא - ידאג לסלקו ממשרתו. אך הרב סירב וראש הקהל יצא חייב בדינו. ראש הקהל, שהיה בעל מעמד בעיירה, החליט להעמיד כנגד הרב הוטנר מועמד נגדי, את הרב שמעון רוזובסקי שהשתייך לתנועת המזרחי. במשך זמן ניטש מאבק קשה בין תומכי שני הצדדים, כשרבנים מהעיירות הסמוכות באים לסייע לאחד מהצדדים. בסופו של דבר נקבעה פשרה לפיה ישמש רבי נפתלי מנחם כדיין הקהילה וכמורה הוראה, והרב רוזובסקי ישמש כרב הרשמי בקהילה.
משה שנפלד מספר בשם החזון איש כי מאז לא דרכה כף רגלו של החפץ חיים באיישישוק
כדי שלא ייאלץ להיפגש עם הרב רוזובסקי, וכשפעם הוצרך לדבר בעניין הקמת מקווה בעיירה, המתין החפץ חיים להזדמנות שהרב רוזובסקי יסע לווילנה ורק אז הגיע לעיירה.
בהשפעת החפץ חיים (שהיה ידידו ומעריצו של אביו רבי יוסף זונדל), התקבל רבי נפתלי מנחם לכהן ברבנות המושבה פתח תקווה, אולם עוד קודם שמומשה תוכנית זו נפטר.
בניו לא הצליחו להגיע להלווייתו, ובתו צפורה אמרה אחריו קדיש.
חיבוריו

לאחר פטירת אחיו רבי יהודה לייב הוטנר, הוטלה על שכמו מלאכת הוצאת כתביו הנותרים של אביו רבי יוסף זונדל, ואז הוציא לאור את הספר גנזי חיים. הוא עצמו חיבר ספר בשם חלקת מנחם אך לא הספיק לא הוציאו והוא נותר בכתובים.